**УНАПРЕЂЕЊЕ КВАЛИТЕТА И ЕФИКАСНОСТИ У ПРУЖАЊУ УСЛУГА НА ЛОКАЛНОМ НИВОУ**

1. **Експерт у области административне ефикасности и делотворности на локалном нивоу – пружање подршке у успостављању јединственог управног места**

***ОПИС ПОСЛА***

1. ОБУКА НА ТЕМУ ЈЕДИНСТВЕНОГ УПРАВНОГ МЕСТА за запослене у органима, установама и предузећима на локалном нивоу. Обука ће подразумевати анализу одредби Закона о општем управном поступку, концепт јединственог управног места у компаративним моделима и слично, анализу досадашњих искустава.
2. ПРЕДСТАВЉАЊЕ ДОСАДАШЊИХ МОДЕЛА ЗА ПОВЕЗИВАЊЕ ПОСТУПАКА, искустава и резултата досадашњих анализа у смислу повезаних поступака. Представљање ће обухватити и разговор о капацитетима за повезивање конкретних поступака, као и анализу претпоставки за спровођење јединствених управних места.
3. ИЗБОР И МАПИРАЊЕ ИЗАБРАНИХ ПОСТУПАКА У ЦИЉУ ЊИХОВОГ ПОВЕЗИВАЊА. Овај вид подршке подразумева организацију састанака са запосленима у ЈЛС, другим установама и организацијама у чијој се надлежности налазе предложени поступци за повезивање. Након избора поступака, експерти ће израдити документа у којима се сагледавају резултати очекиваних промена и заједнички доноси одлука о реализацији.
4. АНАЛИЗА ПОСТОЈЕЋИХ ПРАВНИХ АКАТА И ПОДРШКА У ИЗРАДИ НОВИХ, ОДНОСНО ИЗМЕНИ ОДРЕДБИ У ДЕЛУ КОЈИ СЕ ОДНОСИ НА ЈЕДИНСТВЕНО УПРАВНО МЕСТО. Експерти ће након анализе правних аката који регулишу поступање запослених у поступцима који се повезују, у случају потребе, израдити предлог нових правних аката, односно предложити промену и прилагођавање постојећих.
5. ПОДРШКА У СПРОВОЂЕЊУ ПРОЦЕДУРА РАДИ УСПОСТАВЉАЊА И ФУНКЦИОНИСАЊА ЈЕДИНСТВЕНИХ УПРАВНИХ МЕСТА У СМИСЛУ ПОВЕЗАНИХ ПОСТУПАКА. Ова врста подршке подразумева обуке, састанке и доступност стручних сарадника за сваку врсту консултације током спровођења повезаних поступака.
6. ПОДРШКА У ИЗРАДИ КРАЋЕГ УПИТНИКА ЗА МАПИРАЊЕ ИСКУСТВА КОРИСНИКА. Експерти ће подржати израду упитника који ће бележити задовољство корисника услуга на основу повезаних поступака, као и каснију једноставну обраду ових података. Циљ ове подршке је да се идентификује пружање услуга које је довело до веће доступности или ефикасности пружања услуга.
7. Сарадња и комуникација са запосленима, пре свега тимом за спровођење пакета подршке у ЈЛС.
8. Сарадња и комуникација са другим експертима ангажованим у области унапређења административне ефикасности и делотворности – успостављање јединственог управног места.
9. Сарадња, комуникација и обавештавање пројектног менаџера о свим релевантним аспектима рада са локалном самоуправом.
10. Извештавање по захтеву пројектног менаџера.
11. Израда финалног извештаја о пруженој подршци локалној самоуправи у оквиру пакета подршке.

**ПОТРЕБНЕ КВАЛИФИКАЦИЈЕ**

* Факултетско образовање;
* Искуство у раду/ сарадњи са локалном самоуправом у најмање 5 пројеката и/или најмање 3 године радног искуства у локалној самоуправи;
* Искуство у области организационог развоја и/или управљања на локалном нивоу;
* Искуство у примени ЗУП или других административних поступака/или најмање 3 спроведене обуке за ЗУП и/или спровођење административних поступака;
* Искуство у изради елабората - мапирању поступака у смислу оптимизације или повезивања поступака и/или анализи и изради правних аката на локалном нивоу;
* Одличне комуникационе вештине.